Christmas Tree Farm

«**Christmas Tree Farm**», ամերիկացի երգչուհի Թեյլոր Սվիֆթի սուրբծննդյան երգը, որը որպես առանձին սինգլ թողարկվել է 2019 թվականի դեկտեմբերի 6-ին՝ նույն օրը թողարկված տեսահոլովակի հետ միասին։
«Christmas Tree Farm»-ը ներառվել է մի քանի երկրների, այդ թվում՝ Ավստրալիայի, Բելգիայի, Կանադայի, Հունգարիայի, Իռլանդիայի, Մեծ Բրիտանիայի և ԱՄՆ-ի պաշտոնական չարթերում։ Քննադատները բարձր են գնահատել երգի տոնական տեքստն ու արտադրությունը։ Երգի երաժշտական տեսահոլովակը տնային տեսահոլովակների հավաքածու է, որոնք ընդգրկում են Սվիֆթի մանկության օրերը տոնածառի ֆերմայում, որտեղ նա մեծացել է։ Տեսահոլովակում ներկայացված են նա, նրա եղբայրը՝ Օսթին Սվիֆթը, և նրանց ծնողները։

## Ստեղծման պատմություն
«SWIFT»-ը «Christmas Tree Farm»-ը գրել, ձայնագրել և թողարկվել է մեկ շաբաթից պակաս ժամանակահատվածում։ Երգչուհին երգը գրել է 2019 թվականի դեկտեմբերի 1-ին և ձայնագրել՝ 2019 թվականի դեկտեմբերի 2-3-ը Լոնդոնի «London Lane Studios»-ում՝ անգլիացի պրոդյուսեր Ջիմի Նեյփսի հետ միասին։ Երգը հայտարարվել է «Good Morning America» շոուի ժամանակ 2019 թվականի դեկտեմբերի 5-ին և թողարկվել հաջորդ օրվա կեսգիշերին՝ երաժշտական տեսահոլովակի հետ միասին։

2021 թվականի նոյեմբերի 22-ին Սվիֆթը հայտարարել է «Good Morning America»-ում երգի նոր տարբերակի թողարկման մասին։ Այն թողարկվել է նույն օրը բացառապես «Amazon Music»-ում։

## Կոմպոզիցիա
«Christmas Tree Farm»-ը արագ տեմպով փոփ երգ է, տևում է 3 րոպե 47 վայրկյան և բաղկացած է երկու մասից։ Ներածությունը սկսվում է ավելի դանդաղ տեմպով, որը նման է բալլադի և անցնում է տակտի մի շարք չափերով՝ ,  և ։ Դրանից հետո սկսվում է երգի հիմնական արագ մասը։ Սվիֆթը կատարում է այն սոլ մաժոր տոնայնությունում՝ ռեից սոլ վոկալով։ Երգի բառերը կենտրոնացած են սուրբծննդյան ոգու, ռոմանտիկայի, ընտանիքի և նոստալգիայի շուրջ, հատկապես Սվիֆթի մանկության տարիներին, երբ նա մեծանում էր իր հոր տոնածառի ֆերմայում։

## Քննադատություն
«Elle»-ից Ալիսա Բեիլին «Christmas Tree Farm»-ն անվանել է վարակիչ փոփ երգ, բայց, այնուամենայնիվ, անձնական տոնական երգ՝ «զվարճալի» և ռոմանտիկ տեքստով։ Միշել Մենդեսը «Elite Daily»-ում գովաբանել է Սվիֆթին՝ ասելով, որ «չափազանց լավ երգահան է», և որ երգի բառերը «կստիպեն յուրաքաչյուրին կարոտ զգալ նոստալգիա ընտանիքի հետ տանը անցկացրած տոների համար»։ Երգը բնութագրելով որպես ռոմանտիկ և նոստալգիկ, «New York Post»-ից Էրիկ Հեգեդուսը կարծիք է հայտնել, որ «թարմ» սինգլը ծառայում է որպես «խանդավառ սիրային նամակ հոգու ընկերոջը, որը կարոտի զգացում է բերում իր [Սվիֆթի] սրտին»։

## Առևտրային հաջողություն
ԱՄՆ-ում «Christmas Tree Farm»-ը առաջին շաբաթվա ընթացքում հավաքել է 7,7 միլիոն սթրիմ հոսք։ Երգը մեկնարկել է *Billboard* Digital Songs հիթ-շքերթում երկրորդ հորիզոնականում՝ վաճառված 26 000 թվային բեռնումներով։ Սվիֆթի համար դա 49-րդ հիթն էր հիթ-շքերթի առաջին տասնյակում, որը բոլոր ժամանակների ռեկորդ էր։ Այնուհետև երգը զբաղեցրել Է 59-րդ հորիզոնականը «Billboard Hot 100» հիթ-շքերթում՝ դառնալով Սվիֆթի 96-րդ ձայնագրությունը հիթ-շքերթում, ինչը «Hot 100»-ի պատմության մեջ երգչուհիների համար երկրորդ ամենաբարձր ցուցանիշն է ռեփեր Նիքի Մինաժից հետո։ Սվիֆթը հետագայում գերազանցել է Մինաժին։ Երգը «Billboard Adult Contemporary» հիթ-շքերթում մեկնարկել է 25 համարի ներքո և հասել երրորդ հորիզոնական։

Սինգլը Խորվաթիայում հասել Է 13-րդ հորիզոնականին, Շոտլանդիայում՝ 16-րդ, Ֆլանդրիայում՝ 23-րդ, Հունգարիայում՝ 29-րդ, Իռլանդիայում՝ 51-րդ,«Canadian Hot 100»-ում՝ 55-րդ,Մեծ Բրիտանիայում՝  71-րդ, Ավստրալիայում՝ 96-րդ։ 2020 թվականի դեկտեմբերին Սուրբ ծնունդին երգը կրկին մտել է «UK Singles Chart»՝ 95 համարի ներքո։ «Christmas Tree Farm»-ը նաև առաջնաելույթ է կատարել «Billboard Global 200» չարթի 147-րդ հորիզոնականում, որը ստեղծվել է 2020 թվականին։

## Երաժշտական տեսահոլովակ
Երաժշտական տեսահոլովակը նկարահանել և արտադրել է հենց Սվիֆթը։ Երգի վերնագրում, շապիկին և տեսահոլովակում եղևնու ֆերման «Pine Ridge Farm»-ն է, որը գտնվում է Կամրու քաղաքում (Բերքս շրջան, Փենսիլվանիա, ԱՄՆ)։ Հենց այստեղ է Սվիֆթը անցկացրել իր մանկության տարիները, որտեղից տեղափոխվել է հարևան Վայոմիսինգ (Փենսիլվանիա նահանգ), ապա՝ Հենդերսոնվիլ (Թենեսի)։ Տեսահոլովակը, որը բաղկացած է Սվիֆթի մանկության տնային տեսանյութերից, ցուցադրում է երգչուհուն, նրա եղբորը՝ Օսթինին, ինչպես նաև նրա ծնողներին՝ Անդրեային և Սքոթին։ Երգի քնարական տեսահոլովակը թողարկվել է երգի և երաժշտական տեսահոլովակի հետ միասին 2019 թվականի դեկտեմբերի 6-ին։ Դեկտեմբերի 23-ին թողարկվել է երգի ստեղծման մասին հոլովակ։

## Կենդանի կատարումներ
Սվիֆթն առաջին անգամ երգը կատարել է 2019 թվականի դեկտեմբերի 8-ին՝ Լոնդոնում «Jingle Bell Ball» 2019 թվականի իր հավաքածուի շրջանակներում։ Դեկտեմբերի 13-ին՝ իր ծննդյան օրը, երգչուհին Նյու Յորքում  «Jingle Ball iHeartRadio Z100» պարահանդեսի ժամանակ կատարել է ստեղծագործությունը։ Այս ելույթը ձայնագրվել և թվայնացվել է 2020 թվականի դեկտեմբերի 19-ին։

## Ձայնագրման մասնակիցներ
Տեղեկատվությունը ադապտացված է *Tidal*-ից։

* Թեյլոր Սվիֆթ՝ վոկալ, երգերի հեղինակ, պրոդյուսեր
* Ջիմի Նեյփս՝ պրոդյուսեր, բեք վոկալ, դաշնամուր
* Սերբան Գենեա՝ միքսող, ստուդիայի աշխատակից
* Ջոն Հեյնս՝ ձայնային ինժեներ, ստուդիայի աշխատակից
* Գաս Պիրելլի՝ ձայնային ինժեներ, բաս կիթառահար, ստուդիայի աշխատակից
* Ջեյմի Մաքավոյ՝ ձայնային տեխնիկի օգնական, ստուդիայի աշխատակից
* Ջոզեֆ Ուոնդեր՝ ձայնային տեխնիկի օգնական, ստուդիայի աշխատակից
* Ուիլ Պերտոն՝ ձայնային տեխնիկի օգնական, ստուդիայի աշխատակից
* Բրյուս Ուայթ՝ ալտ
* Ջոդի Միլիներ՝ բաս կիթառ
* Յան Բերջ՝ թավջութակ
* Քրիս Լոուրենս՝ կոնտրաբաս
* Էշ Սոան՝ հարվածային գործիքներ
* Ջոն Թերգուդ՝ Լոուրենս Դևիս, Մարտին Օուեն՝ գալարափող
* Սայմոն Հեյլ՝ լարային գործիքավորում
* Լոուրենս Ջոնսոն՝ վոկալ գործիքավորում
* Կանիս-Միմի Օտոհվո, Դեստինի Ուայթ, Սքոթ, Գլեն Թաթենդա Քվազի, Ջեսիկա Մեյ Օբիոհա, Լորեն Բրիսկո, Մարգո Միշել, Փոլ Լի, Թարնա Ռենե Ջոնսոն, Թեիլա Դանիել, The LJ Singers, Թրևիս Ջեյ Քոուլ Ուեյն Էրնանդես, Ուենդի Ռոուզ՝ բեք վոկալ

## Չարթեր

## Թողարկման պատմություն

## Ծանոթագրություններ

Կատեգորիա:2019 սինգլներ
Կատեգորիա:Թեյլոր Սվիֆթի երգեր
Կատեգորիա:Սուրբծննդյան երգեր